يوجينيو زامبيجي، تولد ف 17 أكتوبر 1859 ؤ مات ف 1944، كان رسام ؤ مصور طالياني، داخل ف تيار د رسم نوعي (رسم د لحياة ليومية). تولد ف مودينا ؤ دخل لأكاديمية لفنون لجميلة ف نفس لمدينة لي كان شادها أنطونيو سيمونازي. ف عمر صغيرة ؤ من لوحات تاريخية لولة ديالو تأتر ب رسام لي أصلو من مودينا حتا هو جيوفاني موزيولي. مورما ربح جايزة پوليتي د رسم ف 1880، ب طابلو ديالو ريتياريوس، جاتو لفرصة باش يكمل قرايتو ف لول ف روما ؤ موراها ف فلورنسا لي ستاقر فيها ل ديما ف 1884. ف تمانينات د لقرن تسعطاش، بدا يخدم علا بزاف د لمشاهد د لحياة ليومية، لي دارت نجاج ماشي عادي ف سوق د لفن ؤ لمعارض دولية. تأثر ب ستيل د ݣايطانو كييريتشي ؤ لمدراسة لفلورنسية ماكيايولي. كان كيخدم ف لغالبية د لوقت ف دوك جوج مدون حتال لخر د حياتو. كانت خدمتو كا مصور مرتابطة بزاف معا رسامي ديالو ؤ هادشي كان كيدار خصوصا ف ستوديو ديالو ب لمعاونة د عارضات لأزياء لي كيلبسو حوايج لفلاحة ولا حوايج ناس لعاديين.